دونیانین ان بؤیوک توریزیم بؤلگه‌لرینده آنتالیایا بو ایلین ایلک اوچ آییندا گلن خارجی توریستلرین ساییسی اؤتن ایلین عینی دؤورو ایله مقایسه‌ده یوزده ۲۵ آرتاراق ۵۷۱ مین ۲۰۵ اولدو.
آنتالیا هاوا لیمانی معلوماتلارینا گؤره، آنتالیایا ژانویه آیین‌دا ۱۳۹ مین ۳۰۷، فوریه‌ده ۱۵۲ مین ۸۰۱ و مارس‌دا ۲۷۹ مین ۹۷ خاریجی توریست گلدی.
قوناقلارین اؤلکه‌لره گؤره داغیلیمینا باخان‌دا، ژانویه آیین‌دا ۳۶ مین ۸۸۷ توریستله روسیا ایلک سیرادا یئر آلدی.
بو اؤلکه‌نی ۲۹ مین ۵۹۶ توریستله آلمانیا ایزله‌‌دی.
فوریه آیین‌دا ایسه ۴۳ مین ۹۱۴ ایله آلمانلار ایلک، ۳۱ مین ۴۹۹ ایله روسلار ایکینجی سیرادا یئر آلدی.
ژانویه و فوریه آیلارین‌دا آلمانیادان گلن توریست ساییسین‌دا یوزده۵۰ آرتیش اولدو.
بو دؤورده اینگیلیس توریست ساییسین‌دا دا آرتیش گؤرولدو.
۲۰۱۸ین ژانویه-مارس دؤورونده ۸ مین ۸۹۶ اینگیلیس توریستی آغیرلایا‌ن شهر، بو ایل عینی دؤورده ۱۴ مین ۳۲۴ انگلیس توریستی قوناق ائتدی.
لهستانلی توریست ساییسی دا بو دؤورده ۶ مین ۳۶۴دن ۱۳ مین ۴۱۵ نفره یوکسلدی.
ژانویه-مارس دؤورون‌ده شهرده آغیرلانان ۵۷۱ مین ۲۰۵ توریستین اؤلکه‌لره گؤره داغیلیمی دگرلندیریلدیگین‌ده، ایلک سیرادا آلمانیا یئر آلدی. بو اؤلکه‌نی روسیا، بؤیوک بریتانیا، لهستان و ایران تعقیب ائتدی.
